Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israelin pääministeri Benjamin Netanjahu:
Kansainvälinen paine ei estä Israelia tuhoamasta Hamasia.
Hamas-johtaja Haniya väittää, että Israel ei ole kyennyt saavuttamaan -
sotilaallisia ja strategisia tavoitteitaan.
Qatar: Israelin―Hamasin neuvottelut panttivankisopimuksesta jatkuvat.
Kansainvälinen paine ei estä Israelia lyömästä Hamasia.
Pääministeri Netanjahu selitti -
Israelissa vierailevalle yhdysvaltalais- senaattori Rick Scottille päätöstään -
perua israelilaisdelegaation suunniteltu Washingtonin-vierailu.
Syynä on se, että Bidenin hallinto ei estänyt veto-oikeudellaan -
YK:n turvallisuusneuvoston päätöslauselmaa 2728.
Lauselmassa ei tuomita Hamasin julmuuksia, -
ja siinä vaaditaan tulitaukoa ramadanin ajaksi.
Erikseen vaaditaan kaikkien 134 panttivangin vapauttamista.
Heitä on pidetty vankeina Gazassa 173 päivää.
Pidän USA:n päätöstä turvallisuus- neuvostossa hyvin huonona vetona.
Pahinta siinä on mielestäni se, -
että se rohkaisee Hamasia koventamaan linjaansa ja luulemaan, -
että kansainvälinen paine estäisi Israelia -
a) vapauttamasta panttivankeja ja b) tuhoamasta Hamasia.
Turvaneuvoston lauselman jälkeinen päätökseni -
perua valtuuskuntamme vierailu Washingtoniin -
oli tarkoitettu viestiksi ennen kaikkea Hamasille:
Painostus ei tule toimimaan. Toivottavasti viesti menee perille.
Viesti ei nähtävästi mennyt perille, -
sillä Hamasin poliittinen johtaja Ismail Haniya -
ja Islamilaisen jihadin johtaja Ziyad al-Nakhala -
vierailevat paraikaa Iranissa.
He koordinoivat Iranin kanssa sotatoimia Israelia vastaan.
Israel menettää kaiken aikaa -
poliittista selustaansa ja suojaansa.
Nyt niin kävi jopa turvallisuusneuvostossa eilen.
Tämä tosin tapahtui myöhään, -
ja paikkailtavaakin jäi vielä joiltain osin.
Lauselma kertoo kuitenkin siitä, -
että israelilaismiehittäjä kokee nyt voimakkainta poliittista eristystä -
sitten Palestiinan miehityksen alkamisen.
Se kertoo myös siitä, -
että Yhdysvallat ei pysty viemään tahtoaan läpi pakolla.
Dohassa Qatarin suojeluksessa asuva Haniya -
kerskaili islamistisen Hamasin voittavan sodan, -
sillä "sionistinen entiteetti", kuten hän Israelia kutsuu, -
"ei ole saavuttanut strategisia ja sotilaallisia tavoitteitaan".
Huolimatta siitä hirvittävän raskaasta hinnasta, -
jonka palestiinalaiset Gazassa joutuvat maksamaan, -
sionistinen entiteetti ei ole onnistunut -
saavuttamaan sotilaallisia ja strategisia tavoitteitaan.
Hamas pitää turvallisuusneuvoston päätöslauselmaa 2728 -
Iranin johtaman "vastarinta-akselin" voittona.
Lauselmaa ylisti myös Qatar, jonka Bidenin hallinto määritteli 31.1.2022 -
USA:n merkittäväksi Naton ulkopuoliseksi liittolaiseksi.
Päätöslauselma ei ole sitova, mutta sillä on tarkoitus painostaa Israelia -
luopumaan itsepuolustusoikeudestaan.
Olemme sanoneet hyvin selvästi, -
että pidämme turvallisuusneuvoston päätöslauselmaa tervetulleena.
Kannatamme kaikkia alueellisia ja kansainvälisiä aloitteita, -
joiden pyrkimyksenä on saada tämä kamala konflikti päättymään.
Turvallisuusneuvoston lauselma on erittäin hyödyllinen, -
ja toivomme, että tämä päätös -
vauhdittaisi ponnisteluja saada sota loppumaan kokonaan.
Hamas ilmoitti 12 tuntia päätös- lauselman hyväksymisen jälkeen -
koventavansa kantaansa -
panttivankien vapauttamista koskevissa neuvotteluissa.
Qatar taas esiintyi ikään kuin kaikki jatkuisi ennallaan.
Turvaneuvoston päätöslauselmalla -
ei ole ollut neuvotteluihin minkäänlaista välitöntä vaikutusta.
Neuvottelut jatkuvat aivan kuten ennen turvaneuvoston äänestystäkin.
Israelin hallituksen lausunnot taas ovat USA:n ja Israelin välinen asia, -
eikä niilläkään ole ollut vaikutusta neuvotteluihin.
USA:n ulkoministeriön tiedottaja Matthew Miller -
torjui pääministeri Netanjahun tuohtumuksen siitä, -
että USA kieltäytyi torppaamasta päätöslauselmaa veto-oikeudellaan.
Millerin mukaan tapahtumaketjua ei ole kuvattu tarkasti.
Lausunto, jossa käsittääkseni sanottiin -
Hamasin vetäytyneen panttivankineuvotteluista -
tai hylänneen viimeisimmän ehdotuksen -
turvaneuvoston päätöslauselman vuoksi, -
on lähes kaikilta osin virheellinen -
ja epäoikeudenmukainen pantti- vankeja ja heidän perheitään kohtaan.
Julkisuudessa esitetyt kuvaukset Hamasin vastauksesta -
ovat peräisin uutisraporteista eivätkä kuvaa vastauksen todellista sisältöä.
Vastaus valmisteltiin ennen YK-turvaneuvoston äänestystä,
ei sen jälkeen. USA ei lähde mukaan retorisiin harhautuksiin tässä asiassa.
Jatkamme työtä panttivankien vapauttamisen hyväksi.
USA:n ulkoministeriö siis väitti, -
että Hamasin lausuntoa on siteerattu uutisraporteissa epätarkasti.
TV7 taas perustaa tietonsa -
Hamasin tyytyväisyydestä turvaneuvoston päätöslauselmaan -
Hamasin omaan tiedotteeseen, jonka terroriryhmä julkaisi -
pian YK-turvaneuvoston äänestys- tuloksen ratifioinnin jälkeen.
Hamasin ilmoitus kannan koventamisesta -
julkaistiin puolestaan vain 12 tunnin kuluttua siitä, -
mikä osoittaa USA:n ulkoministeriön väitteet tapahtumaketjusta vääriksi.
Yhdysvaltain puolustusministeri Lloyd Austin -
isännöi Israelin puolustusministeri Joav Gallantia Pentagonissa.
Austin painotti, että presidentti Biden -
on edelleen sitoutunut Israelin itsepuolustusoikeuteen.
Hamasin lokakuun 7. päivän hyökkäyksestä -
eli Israelin historian pahimmasta päivästä on kulunut liki 6 kuukautta.
Minkään maan ei pitäisi joutua kokemaan sellaista kauhua, -
eikä mikään maa suvaitsisi sellaista vaaraa.
Presidentti Biden on sanonut selvästi:
Israelilla on kaikkien muiden maiden tapaan oikeus puolustaa itseään.
Varmistamme Israelin kanssa yhdessä, -
ettei lokakuun 7. päivä toistu enää koskaan.
Yhdysvallat ei lepää ennen kuin kaikki panttivangit ovat kotona.
Ministeri Austin alleviivasi Bidenin hallinnon kantaa, -
että Israelin on tehtävä enemmän -
palestiinalaisten humanitaarisen ahdingon helpottamiseksi Gazassa.
Hän myös korosti, että Israelin kanssa haetaan muita keinoja iskeä Hamasia-
Rafahiin tehtävän maahyökkäyksen sijasta.
1,5 miljoonan Rafahissa asuvan palestiinalaissiviilin turvallisuus -
on USA:lle ensiarvoisen tärkeä asia.
Yhteinen tavoitteemme on yhä se, että Hamas on lyötävä.
Keskustelemme vaihtoehtoisista keinoista iskeä Hamasia.
Israelin konfliktin jälkeistä turvallisuutta on myös suunniteltava.
Se tarkoittaa yhteistyön elvyttämistä -
palestiinalaishallinnon ja alueellisten kumppaneiden kanssa, jotta Gaza -
saadaan vakautettua ja päästään edistämään kahden valtion ratkaisua.
Israelin puolustusministeri puolestaan korosti, että Israelilla on -
velvollisuus suojella kansalaisiaan lukuisilta uhilta, -
jotka kaikki kytkeytyvät selvästi Iraniin.
Olemme nyt puoli vuotta taistelleet -
brutaalia terroristijärjestöä, Hamasia, ― Gazan Isisiä ― vastaan.
Meitä vastaan isketään seitsemällä eri rintamalla.
Kaiken takana on Iran.
Samaan aikaan kun minä istun täällä Pentagonissa, -
Hamas-johtaja Haniya tapaa Iranin johtoa.
Kuvio on selvä.
Tänään keskustelemme Gazan tilanteen kehittymisestä -
ja keinoista, joilla voimme saavuttaa tavoitteemme. Tavoitteet ovat:
Hamasin tuhoaminen ja israelilaisten panttivankien vapauttaminen.
Panttivankeja ja Hamasia koskevat neuvottelut edellyttävät sitä, -
että meidän on yhdistettävä -
sotilaalliset ja diplomaattiset voimavaramme -
ja lisättävä painetta Hamasia kohtaan.
Nostan lisäksi esiin pohjoisrajallamme kasvavat uhat -
sekä lupauksemme siitä, -
että kodeistaan lähtemään joutuneet ihmiset pääsevät palaamaan takaisin.
Kiitos seurasta.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Olisimme kiitollisia, jos voisit harkita lahjoittamista.
Voit lahjoittaa osoitteissa -
www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen